**Data:** 2 Prill 2021

**Nr: 15**

++

**VENDIM**

**PËR PRANIMIN PËR SHQYRTIM TË KËRKESËS ANKIMORE NR. 09, PARAQITUR NË KQZ NË DATËN 01.04.2021**

Komisioni i Ankimimeve dhe Sanksioneve në mbledhjen e datës 02.04.2021, me pjesëmarrjen e:

Elvin LAKO - Relator

Elvis ÇEFA - Anëtar

Ilirjan RUSMALI - Anëtar

Koli BELE - Anëtar

Ledio BRAHO - Anëtar

Shqyrtoi çështjen me:

**KËRKUES:** Subjekti zgjedhor Partia Bindja Demokratike

**OBJEKT:** Shqyrtimi i kërkesës ankimore nr. 09, të subjektit zgjedhor Partia Bindja Demokratike me objekt “1. Ndryshimin e vendimit nr. 198, datë 01.04.2021 të Komisionerit Shtetëror të Zgjedhjeve 2. Miratimin e fletës së votimit për zgjedhjet e Kuvendit të Shqipërisë të datës 25 Prill 2021 sipas variantit ku në përmbajtje të fletës së votimit emblema e ristilizuar e Bindjes Demokratike dorëzuar nga Bindja Demokratike në KQZ me shkresën nr. 3010/1, datë 01.04.2021”.

**BAZË LIGJORE:** Nenet 21, 123/1, 124, 126, 129, 130 dhe 131 të “Kodi Zgjedhor i Republikës së Shqipërisë”, të ndryshuar dhe nenet 17 dhe 18 të vendimit nr. 03, datë 06.11.2020 “Për mënyrën e funksionimit dhe zhvillimit të seancave të Komisionit të Ankimimeve dhe Sanksioneve”.

Komisioni i Ankimimeve dhe Sanksioneve pasi shqyrtoi dokumentacionin e paraqitur si dhe dëgjoi diskutimet e përfaqësuesve të partive politike,

**VËREN:**

Ankuesi Partia Bindja Demokratike ka depozituar pranë KQZ-së kërkesë ankimore, e cila në respektim të kritereve të përcaktuara në nenin 127 të Kodit Zgjedhor, është regjistruar në regjistrin e ankimeve zgjedhore, me nr. 09 regj., datë 01.04.2021.

Në mbledhjen e datës 02.04.2021, ora 11:30 pas relatimit të z. Elvin Lako dhe diskutimit të përfaqësuesit të subjektit ankues, u konstatua se kërkesa ankimore nr. 09 i plotësonte elementët e formës të parashikuara në nenin 126, dhe elementet e përcaktuara në nenin 130 të ligjit nr. 10019, datë 29.12.2008 “Kodi Zgjedhor i Republikës së Shqipërisë”, të ndryshuar dhe në mbështetje të nenit 17 pika 3, shkronja “a” të vendimit nr. 03, datë 06.11.2020 “Për mënyrën e funksionimit dhe zhvillimit të seancave të Komisionit të Ankimimeve dhe Sanksioneve”, Kërkesa Ankimore duhet të kalohet për shqyrtim.

**PËR KËTO ARSYE**

Komisioni i Ankimimeve dhe Sanksioneve mbështetur në nenet 21, pika 1, shkronja “b” 126 dhe 130 të ligjit nr. 10019, datë 29.12.2008 “Kodi Zgjedhor i Republikës së Shqipërisë”, të ndryshuar dhe të nenit 17 pika 3, shkronjat “a” e 18 të vendimit nr. 03, datë 06.11.2020 “Për mënyrën e funksionimit dhe zhvillimit të seancave të Komisionit të Ankimimeve dhe Sanksioneve”,

**V E N D O S I:**

1. Pranimin për shqyrtim të kërkesës ankimore nr. 09, datë 01.04.2021.

2. Shqyrtimi do tё bёhet nё datёn 03.04.2021, nё orёn 11.00.

3. Ky vendim hyn në fuqi menjëherë dhe publikohet në faqen zyrtare të Komisionit Qendror të Zgjedhjeve.

4. Kundër këtij vendimi mund të bëhet ankim në Kolegjin Zgjedhor pranë Gjykatës së Apelit Tiranë, brenda 5 ditëve nga shpallja e tij.

**Elvin LAKO - Relator**

**Elvis ÇEFA - Anëtar**

**Ilirjan RUSMALI - Anëtar**

**Koli BELE - Anëtar**

**Ledio BRAHO - Anëtar**